[{"text_idx": "#000003", "text": "Hannes Saarpuu lahkub Nordica tegevjuhi ametist"}, {"text_idx": "#000005", "text": "Saarpuu asus Nordicat juhtima eelmise aasta juulis ajutiselt, kuni leitakse ettevo\u0303ttele konkursiga uus juhatuse esimees."}, {"text_idx": "#000006", "text": "Nordica juhatuse eelmine esimees Jaan Tamm esitas eelmise aasta juulis Nordic Aviation Group ASi no\u0303ukogule tagasiastumispalve, mille no\u0303ukogu ka rahuldas. Pa\u0308rast seda hakkas Nordica juhi kohuseid ta\u0308itma no\u0303ukogu liige Saarpuu. Tema ja\u0308a\u0308b ettevo\u0303tte etteotsa nii kauaks, kuni no\u0303ukogu leiab konkursi korras uue esimehe, u\u0308tles toona no\u0303ukogu esimees Peeter Tohver."}, {"text_idx": "#000008", "text": "Saarpuu u\u0308tles kolmapa\u0308eval Nordica saadetud pressiteate vahendusel, et algusest peale oli kokku lepitud ja ka avalikult teada antud, et ta ta\u0308idab Nordica juhatuse esimehe kohuseid ajutiselt ja va\u0308hem kui aasta."}, {"text_idx": "#000009", "text": "\"No\u0303ustusin Nordica no\u0303ukogu liikme kohalt asuma ettevo\u0303tte juhatuse esimehe positsioonile keerulisel hetkel, mil oli vaja teha mitmeid muudatusi, et pakutav teenus vastaks klientide ootustele. Oleme meeskonnaga viinud ellu mitmeid u\u0308mberkorraldusi ja rahvuslik lennufirma on ta\u0308na ja\u0308tkusuutlikum kui aasta tagasi. Nordica tu\u0308tarettevo\u0303te Regional Jet on so\u0303lminud ja so\u0303lmimas mitmeid uusi lepinguid erinevatel Euroopa turgudel ning kasvatab aasta lo\u0303puks oluliselt oma ekspordimahte. Nordica jaoks algab nu\u0308u\u0308d uus ambitsioonikas arenguetapp, mis vajab uut pikaajalist juhti,\" ra\u0308a\u0308kis Saarpuu."}, {"text_idx": "#000010", "text": "\"Nordicaga liitudes oli minu ta\u0308htsaim eesma\u0308rk taastada usaldus Nordica vastu. Tegime lu\u0308hikese aja jooksul mitmeid muudatusi liinivo\u0303rgus ja lennuplaanis, mis parandasid lendude toimumise osakaalu ja lendude ta\u0308psust. Samuti suutsime keerulistele oludele vaatamata kasvatada lendude arvu, mu\u0308u\u0308gitulu ja eksporditulu,\" u\u0308tles Saarpuu. \"Kui eelmise aasta halvimatel kuudel ja\u0308i meil pilootide puuduse to\u0303ttu teenindamata ligi 10 protsenti algselt planeeritud lendudest, siis selle aasta esimeses kvartalis oli meie lendude regulaarsus 98-99 protsenti, mis on kindlasti Euroopa lennufirmade seas juba u\u0308le keskmise taseme. Samuti on oluline edasiminek toimunud lendude ta\u0308psuses,\" lisas Saarpuu."}, {"text_idx": "#000012", "text": "Edasisi samme Nordica arengus ja juhtimise peatset u\u0308leandmist hakati arutama juba talvel, eelmisel neljapa\u0308eval esitas Saarpuu Nordic Aviation Groupi no\u0303ukogule ka ametliku tagasiastumispalve, sooviga leping lo\u0303petada 17. mail. Nordica juhatuses ja\u0308tkab to\u0308o\u0308d teine juhatuse liige finantsjuht Kristi Ojaka\u0308a\u0308r, teatas ettevo\u0303te."}, {"text_idx": "#000013", "text": "\"Oleme Hannesele ta\u0308nulikud, et ta oli no\u0303us tulema Nordicasse u\u0308mberkorraldusi juhtima. Ta on enda rolliga suurepa\u0308raselt hakkama saanud ja ettevo\u0303te on ta\u0308na uue arenguetapi alguses,\" u\u0308tles Nordic Aviation Groupi no\u0303ukogu esimees Peeter Tohver. No\u0303ukogu plaanib uue juhi ametisse ma\u0308a\u0308rata juunis."}, {"text_idx": "#000014", "text": "Nordica on kolme tegevusaasta jooksul kasvanud piirkonna arvestatavaks regionaalseks lennufirmaks ja on la\u0308bi aegade suurim Eesti lennuettevo\u0303te. 2018. aastal lendas kodumaise lennufirmaga 760 000 reisijat, mida on 22% rohkem kui eelneval aastal. Nordica ekspordib edukalt lennuteenuseid nii Rootsi, Taani, Poola kui ka Hollandisse ning annab to\u0308o\u0308d rohkem kui 500 lennundusspetsialistile Eestis ja va\u0308lisriikides."}, {"text_idx": "#000015", "text": "Saarpuu kavatseb pa\u0308rast Nordicast lahkumist minna tagasi Gruusiasse teeistandust rajama, teatas ettevo\u0303te."}, {"text_idx": "#000017", "text": "MKM asub analu\u0308u\u0308sima Nordica erastamist"}, {"text_idx": "#000018", "text": "Nordica konsolideerimata kahjum oli mullu 2,3 miljonit eurot"}, {"text_idx": "#000019", "text": "Nordica otsib juhti ja to\u0308o\u0308tab uue strateegia kallal"}, {"text_idx": "#000020", "text": "Nordicaga lendas esimeses kvartalis mullusest 16 protsenti va\u0308hem reisijaid"}, {"text_idx": "#000022", "text": "Nordica tu\u0308tar rendib lennuki Air Serbiale"}, {"text_idx": "#000023", "text": "Boeingutele kehtestatud lennupiirang puudutab LOT-i lende"}, {"text_idx": "#000024", "text": "Nordica reisijate arv kasvas mullu u\u0308le viiendiku"}, {"text_idx": "#000025", "text": "Lennufirma: uus suursaarte lennuhange raiskab maksumaksja raha"}, {"text_idx": "#000026", "text": "Kasvada sooviv Tallinna lennujaam plaanib reisiterminali laiendamist"}, {"text_idx": "#000027", "text": "Nordica sulgeb esmaspa\u0308evast kolm otseliini"}, {"text_idx": "#000028", "text": "Nordica lisab lennukiparki veel u\u0308he CRJ900 tu\u0308u\u0308pi lennuki"}, {"text_idx": "#000031", "text": "Ettevo\u0303tja Nordicast: parem u\u0308hendatus on ta\u0308htsam kui suur kasum"}, {"text_idx": "#000032", "text": "Toomas Peterson: Nordica tuleks erastada"}, {"text_idx": "#000033", "text": "No\u0303ukogu esimees liinika\u0308rbetest: Nordica peab konkurentsis ellu ja\u0308a\u0308ma"}, {"text_idx": "#000035", "text": "Tu\u0308rgi parlamendihoone la\u0308histel toimus enesetapuplahvatus"}, {"text_idx": "#000041", "text": "Ukraina ru\u0308ndas droonide ja mu\u0308rskudega Venemaa oblasteid"}, {"text_idx": "#000046", "text": "Tippsportlased on mures: Eesti sport vo\u0303ib ja\u0308a\u0308da keskpa\u0308raseks"}, {"text_idx": "#000051", "text": "Pu\u0308hapa\u0308ev tuleb tuuline ja kohati on oodata hoovihma"}, {"text_idx": "#000052", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000054", "text": "Muinasaegse Eesti moeva\u0308rv oli tumesinine"}, {"text_idx": "#000056", "text": "Arvustus. Mina magasin ha\u0308sti ja elasin ka ha\u0308sti"}, {"text_idx": "#000065", "text": "Slovakkia valijad otsustavad, kas riik ja\u0308a\u0308b la\u0308a\u0308nemeelseks vo\u0303i kaldub Venemaa poole"}, {"text_idx": "#000066", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000068", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000069", "text": "Vene va\u0308ed rajavad Zaporiz\u030cz\u030cja oblastis uusi kaitseliine"}]